《丞相大资叶公挽词》
宋代·喻良能

双谿钟地谶，一相破天荒。
道至黄扉重，勋由紫府昌。
堤成欢百辟，台坼泣群方。
盛烈铭钟鼎，千秋耿不忘。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。